Les obres de millora del poliesportiu de Gandia avancen a bon ritme amb actuacions per valor de 2,4 milions d'euros
11 juliol 2024

## Les obres de millora del poliesportiu de Gandia avancen a bon ritme amb actuacions per valor de 2,4 milions d'euros11 juliol 2024Última actualització: 11 juliol 2024

![](../gestion/img/0135202564032fc25c3deed9fb37c34fd9a25e7faa7933d4090412afd6662eea.jpg)  
  

L'**alcalde de Gandia, José Manuel Prieto**, acompanyat pe**l regidor delegat d'Esports, Jesús Naveiro**, ha visitat les instal·lacions del poliesportiu municipal per comprovar l'estat de les diverses actuacions que s'estan duent a terme i que s'emmarquen dins del **Pla Resol 'Millorem les instal·lacions esportives'** dotat amb cuatre milions d’euros durant aquest any, sota la marca **Avant Gandia**.  
  
D'una banda, s'estan executant les obres del pavelló multiús del poliesportiu municipal per un import d'1.850.000 euros. Amb aquesta actuació es millorarà la sostenibilitat augmentant l'eficiència energètica amb la instal·lació de plaques fotovoltaiques a la piscina coberta i la convertible, a més de millorar-ne l'accessibilitat. Paral·lelament, s'està procedint en aquests moments a la substitució del parquet del pavelló municipal i a la reforma de la zona de vestuaris i banys.  
  
D'altra banda, també continuen les obres d'ampliació del pavelló d'halterofília gràcies a un projecte adjudicat per 189.000 euros, les obres del qual s'espera que finalitzen aquest estiu complint així una reivindicació històrica del club d'halterofília local.  
  
Per acabar, van visitar el camp de futbol Guillermo Olagüe on ja s'han finalitzat els treballs de substitució de la gespa. Aquesta actuació ha tingut una inversió de 378.000 euros procedents de fons municipals i ha permés la instal·lació de gespa d'última generació que s'adapta a la certificació FIFA.

  
Aprofitant aquesta intervenció, s'ha substituït el sistema de reg per un altre amb torres de ruixat emergent que es controla des d'una aplicació mòbil aconseguint que la gespa estiga en òptimes condicions en tot moment. Pel que fa als aspersors, aquests s'amaguen després d'utilitzar-los amb la qual cosa eviten possibles colps als jugadors.

  
Després de la visita, l'alcalde ha recordat que el Pla Resol invertirà aquest any quatre milions d'euros en les instal·lacions esportives i que va anunciar que aquest procés d'actualització i de millora continuarà durant aquesta legislatura abastant entre altres espais la pista d'atletisme.  
  
_"Creiem que l'esforç val la pena i és un esforç personal de l'alcalde, del regidor d’esports i de tot el govern amb l'objectiu de millorar totes les instal·lacions"_ i ha afegit que el planter dels clubs gandians és molt potent i que les entitats esportives no deixen de créixer de manera que les instal·lacions han d'estar a l'altura de les demandes.

[Twittear](https://twitter.com/share)